
Okresný súd Lučenec 5P/24/2024 6624200432 14. 05. 2024 JUDr. Lucia Šupenová ECLI:SK:OSLC:2024:6624200432.5
ROZSUDOK V MENE SLOVENSKEJ REPUBLIKY Okresný súd Lučenec pred sudcom Luciou Šupenovou vo veci starostlivosti o maloleté dieťa: A. B., nar. XX.XX.XXXX, bytom ako navrhovaný náhradný rodič, náhradný rodič: C. D., nar. XX.XX.XXXX, trvale bytom: Obec Šávoľ, XXX XX E., t.č. bytom: E. XX, XXX XX E., štátny občan SR, dieťa zast. kolíznym opatrovníkom: Úrad práce, sociálnych vecí a rodiny Veľký Krtíš, dieťa rodičov: matka F. B., nar. XX.XX.XXXX, trvale bytom: G. XXX/X, XXX XX H. D., t.č.: umiestnená v I. G. G. J., G. XXX/X, XXX XX H. D., štátna občianka SR, otec neuvedený, o návrhu Úradu práce, sociálnych vecí a rodiny Lučenec o zverenie maloletého dieťaťa do náhradnej osobnej starostlivosti, takto rozhodol: I. Súd m e n í rozsudok Okresného súdu Lučenec, č.k. 11P/30/2008-16 zo dňa 13.02.2008 tak, že z v e r u j e maloleté dieťa A. B., nar. XX.XX.XXXX do náhradnej osobnej starostlivosti C. D., nar. XX.XX.XXXX, ktorý je oprávnený maloleté dieťa zastupovať a spravovať jeho majetok v bežných veciach. II. V podstatných veciach p o t r e b u j e súhlas súdu. III. Matka je p o v i n n á prispievať na výživu maloletého dieťaťa A. B., nar. XX.XX.XXXX, výživným vo výške 30 % zo sumy životného minima na nezaopatrené neplnoleté dieťa podľa osobitného predpisu vždy vopred do 25. dňa, toho ktorého mesiaca na účet Úradu práce sociálnych vecí a rodiny Lučenec, počnúc dňom právoplatnosti tohto rozsudku. IV. Súd z r u š u j e uznesenie Okresného súdu Lučenec, č.k. 5P/24/2014-14 dňa 29.01.2024, právoplatného dňa 20.02.2024.
zo
V. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 písm. a/ Civilného sporového poriadku, písomné vyhotovenie rozsudku nemusí obsahovať odôvodnenie ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. Na pojednávaní súd vyhlásil rozsudok, pričom prítomní účastníci konania sa následne práva podať odvolanie vzdali, čo potvrdili svojimi podpismi na listine, ktorá je súčasťou zápisnice. Z tohto dôvodu súd pri vypracovaní písomného rozsudku postupoval v súlade s dikciou § 221 Civilného sporového poriadku v spojení s ustanovením § 2 ods. 1 Civilného mimosporového poriadku. 4. O trovách konania súd rozhodol podľa § 52 Civilného mimosporového poriadku, žiaden z účastníkov nemá nárok na náhradu trov konania, ak tento zákon neustanovuje inak.
Poučenie: Proti tomuto rozsudku n i e j e prípustné odvolanie. Podľa § 368 Civilného sporového poriadku, osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozsudku. Podľa § 227 ods. 1 Civilného sporového poriadku, doručený rozsudok, ktorý nemožno napadnúť odvolaním je právoplatný. Podľa § 227 ods. 2 Civilného sporového poriadku, ak proti rozsudku nemožno podať odvolanie je právoplatný doručením. Podľa § 376 ods. 1, ods. 2 Civilného mimosporového poriadku, ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia. Súd môže nariadiť výkon rozhodnutia aj bez návrhu. Podľa § 63 ods. 1 Exekučného poriadku ak podkladom na exekúciu je exekučný titul, v ktorom sa ukladá povinnosť zaplatiť peňažnú sumu, exekúciu možno vykonať a) zrážkami zo mzdy a z iných príjmov, b) prikázaním pohľadávky, c) predajom hnuteľných vecí, d) predajom cenných papierov, e) predajom nehnuteľnosti, f) predajom podniku, g) príkazom na zadržanie vodičského preukazu.

